sa tanong na itoy napawing wariy pangarap ang sigla ng kalooban ni quiroga; ang tingig na dating mahimok ay naging mahinagpis, lalo pang nagpakayukoyuko at matapos pinapagdoop ang mga kamay na itinaas na pantay mukha, anyong pagbati sa kainsikan, ay dumaing ng: uu, sinyo simoun! akieng lugi, akieng hughog! bakit, insik quiroga, kayoy lugi at hughog? at ganyang karami ang botella ng champagne at mga panaohin! ipinikit ni quiroga ang kaniyang mga mata at ngumiwi. ang nangyari ng hapong iyon, ang naging hanggan ng mga galang, ay nakapaghughog sa kaniya. si simoun ay ngumiti: kapag ang isang mangangalakal na insik ay dumadaing ay sapagkat mabuti ang lagay; kapag ang ipinamalas ay waring mabuting mabuti ang kaniyang lakad ay sapagkat nakikinikinita ang isang pagkalugi magtatanang tungo sa kanyang bayan. kayo mo hienne alam akieng lugi, akieng hughog?, sinyo simoun, akieng hapay!